עלי זערור

עלי זערור (בערבית:علي زعرور; 1900–1972) היה צלם פלסטיני.

ביוגרפיה
עלי זערור נולד באלעיזריה בשנת 1900 למשפחת פלאחים. את עיקר הכשרתו המקצועית קיבל מידי צלם נוצרי בשם חנניא, שפעל בחנות בקרבת שער יפו בירושלים. לאחר מותו של חנינא הפעיל זערור את חנותו, עד לשנת 1948. בשנת 1940 החל לעבוד גם כצלם במסגרת הצבא הבריטי. לאחר תום המנדט הבריטי תיעד את מאורעות מלחמת העצמאות בירושלים מטעם צבא ירדן. לאחר המלחמה החל לעבוד כצלם של סוכנות הצילום "Associated Press", שימש צלם רשמי של בית המלוכה הירדני (1956-1950).

בעת מלחמת ששת הימים ברח זערור עם משפחתו לירדן. עם שובו גילה כי ביתו נפרץ ומרבית ההדפסות של ארכיונו אבד. אוסף זה התגלגל לארכיון צה"ל והוחזר לבנו בשנת 2008. ארכיונו, הכולל את התשלילים שנשמרו ברשותו ואת התצלומים שהוחזרו לבנו, נמצא כיום בידי יורשיו.

קישורים חיצוניים

הערות שוליים

צלמים פלסטינים
צלמים ארץ-ישראלים
פלסטינים שנולדו ב-1902
פלסטינים שנפטרו ב-1972